ไอเอ็นไอ (วงดนตรี)

ไอเอ็นไอ (; ) เป็นวงบอยแบนด์สัญชาติญี่ปุ่นที่ก่อตั้งขึ้นในซีซันที่ 2 ของรายการแข่งขันเรียลลิตี้โชว์พรอดิวซ์ 101 เจแปน กลุ่มประกอบด้วยสมาชิก 11 คน ได้แก่ นิชิ ฮิโรโตะ, คิมุระ มาซายะ, สวี่ เฟิงฝาน, ทาจิมะ โชโกะ, ทาคัตสึกะ ฮิโรมุ, โกะโต ทาเครุ, โอซากิ ทาคุมิ, ฟุจิมากิ เคียวสุเกะ, ซาโนะ ยูได, อิเคซากิ ริฮิโตะ และมัตสึดะ จิน ปัจจุบันพวกเขาอยู่ในสังกัดลาโพเน่เอนเตอร์เทนเมนต์ ซึ่งเป็นบริษัทร่วมทุนระหว่างโยชิโมโตะโกเกียวและCJ E&M และถูกกำหนดให้เป็นกลุ่มถาวร มีกำหนดจะเดบิวต์อย่างเป็นทางการในวันที่ 3 พฤศจิกายน พ.ศ. 2564 ก่อนจะเดบิวต์อย่างเป็นทางการ ในซิงเกิ้ลแรก "A" ทางค่ายลาโพเน่ได้มีการเปิดให้โหวตเพลงไตเติ้ลอย่างแท้จริงในการเดบิวต์ของพวกเขา ระหว่างเพลง Hip-Hop สมัยใหม่อย่างเพลง "Rocketeer" และเพลงสบาย ๆ อย่างเพลง "Brighter" ถือเป็นการให้แฟนคลับได้เลือกคอนเซ็ปของวงก็ว่าได้ และในที่สุด ในวันที่ 26 กันยายน พ.ศ. 2564 พวกเขาได้ปล่อยเพลงเดบิวต์ที่ถูกรับเลือกให้เป็นไตเติ้ลในซิงเกิ้ลเดบิวต์เขาพวกเขานั่นคือ "Rocketeer"

อนึ่ง ระบบการโหวตเพลงไตเติ้ลของวงถูกยกเลิกไปหลังจากการโหวตเพลงไตเติ้ลครั้งที่สองด้วยซิงเกิ้ล "I" ซึ่งเพลง "Call 119" ชนะ "We Are" ไปอย่างฉิวเฉียด หลังจากนั้นเป็นต้นมาก็ไม่มีการโหวตเพลงไตเติ้ลอีก เหมือนเป็นเอกฉันท์แล้วว่าแนวเพลงของไอเอ็นไอนั้นจะไม่อยู่นิ่ง

ประวัติ

ปี 2021[แก้ไข] 

 4 เมษายน - รายการเซอร์ไววัล "PRODUCE 101 JAPAN SEASON2"เริ่มออกอากาศในประเทศญี่ปุ่น และสามารถรับชมได้ทาง GYAO!
 13 มิถุนายน - ผู้ชนะทั้ง 11 คนจากรายการได้เดบิวต์ภายใต้ชื่อ INI และได้เปิด INI OFFICIAL SITE พร้อมทั้งเปิดลงทะเบียน OFFICIAL FANCLUB
 14 มิถุนายน - สมาชิกทั้ง 11 คนเดินทางไปออกอากาศในฐานะสมาชิกวง INI ด้วยกันเป็นครั้งแรกในรายการ Asa Chan!
 10 กรกฎาคม - รายการ INI Class ออกอากาศครั้งแรกทางช่อง YouTube ของวง อนึ่ง สมาชิกคนจีนสวี่ เฟิงฝาน อยู่ในช่วงดำเนินการขอวีซ่าเพื่อทำงานในฐานะคนบันเทิง จึงยังไม่สามารถทำงานในนามของวงได้
 13 กรกฎาคม - ครบรอบหนึ่งเดือนของการก่อตั้งวง คีย์เวิร์ดเกี่ยวกับ INI เป็นที่พูดถึงวงกว้างใน Twitter และ OFFICIAL FANCLUB เริ่มต้นการโพสคอนเทนท์อย่างจริงจัง
 30 กรกฎาคม - รายการพิเศษครั้งแรกของวง "はじめまして!僕たちINIです!" หรือ "ยินดีที่ได้รู้จัก พวกผม INI ครับ!" เริ่มถ่ายทอดผ่านทาง GYAO! (ปัจจุบันรายการไม่สามารถดูได้แล้วเนื่องจากสิ้นสุดเวลาถ่ายทอด)
 20 สิงหาคม - ได้รับเลือกให้เป็นแบรนด์อิมเมจสำหรับ adidas คอลเลคชั่นฤดูใบไม้ร่วงปี 2021 ด้วยคอนเซ็ปท์ "着やすいを、着こなそう" (น้อยแต่มาก เรียบแต่โก้)
 4 กันยายน - วิดีโอการเลือกหัวหน้าวงถูกอัปโหลดลงบน YouTube คิมุระ มาซายะ รับหน้าที่เป็นหัวหน้าวงนับตั้งแต่นั้นเป็นต้นมา
 8 กันยายน - ชื่อแฟนคลับอย่างเป็นทางการของวงได้ถูกเปิดเผย ซึ่งสมาชิกของวงเป็นคนโหวตเลือกเอง นับตั้งแต่วันนั้นเป็นต้นมาแฟนคลับของวง INI ได้มีชื่อว่า "MINI" (มินิ) ซึ่งมาจาก Memory + INI
 25 กันยายน - เพลง "Rocketeer"ถูกประกาศว่าได้รับเลือกให้เป็นเพลงไตเติ้ลอย่างเป็นทางการจากผลโหวตของแฟนคลับ
 26 กันยายน - MV เต็มของเพลง "Rocketeer" ถูกเผยแพร่สู่สาธารณะ พร้อมกันนั้นเพลง "Rocketeer" และ "Brighter" ก็ถูกเผยแพร่บนสตรีมมิ่งตั่งต่าง รวมไปถึงข่าวการเข้าร่วม KCON:TACT HI 5 ของวง
 15 ตุลาคม - รายการ regular รายการแรกของวง "INI STATION" ถ่ายทอดสดผ่านทาง GYAO! (ปัจจุบันรายการไม่สามารถดูได้แล้วเนื่องจากสิ้นสุดเวลาถ่ายทอด)
 23 ตุลาคม - ขึ้นแสดงรายการเพลงครั้งแรกในรายการ "シブヤノオト" (Shibuya Note)
 28 ตุลาคม - สีประจำสมาชิกแต่ละคนถูกเปิดเผยเป็นครั้งแรก
 3 พฤษจิกายน - ซิงเกิ้ลเดบิวต์ "A" วางจำหน่าย คว้าอันดับ 1 Oricon Chart ประจำวัน
 9 พฤษจิกายน - ซิงเกิ้ลเดบิวต์ "A" มียอดจำหน่ายเกิน 500,000 แผ่นในสัปดาห์แรก เป็นอันดับ 5 ของยอดขายซิงเกิ้ลเดบิวต์สูงที่สุดในประวัติศาสตร์วงการเพลงของญี่ปุ่น
 13 - 14 พฤษจิกายน  - แฟนมีตติ้งครั้งแรก "INI 1ST FAN MEETING" ถูกจัดที่ PIA Arena MM
 19 พฤษจิกายน - ได้รับรางวัล New Artists of The Year ในงานประกาศรางวัลครั้งที่ 63 ของ Japan Record Awards และได้ถูกเสนอชื่อให้เข้าชิงรางวัล BEST NEW ARTIST OF THE YEAR
 11 ธันวาคม - เข้าร่วมงานประกาศรางวัลของประเทศเกาหลีใต้ 2021 Mnet Asian Music Awards เป็นครั้งแรก และได้รับรางวัล Favorite Asian Artist ในฐานะศิลปินเอเชีย

ปี 2022[แก้ไข] 

 7 มกราคม - สถานีวิทยุ TOKYO FM ร่วมกับ JFN ได้เริ่มออกอากาศรายการวิทยุประจำของวงครั้งแรก『From INI』
 15 มกราคม - สถานีโทรทัศน์เคเบิล MUSIC ON! TV เริ่มออกอากาศรายการพิเศษของไอเอ็นไอ『INI Road ～世界進出への道～』(หนทางสู่ระดับโลก)
 14 มีนาคม - ได้รับรางวัล Best 5 New Artists ในงานรับรางวัล Japan Golden Disk Award ครั้งที่ 36
 20 เมษายน - ซิงเกิ้ลที่สอง "I" ถูกวางจำหน่ายและสามารถทำยอดขายทะลุ 500,000 แผ่นได้ในสองวัน (อ้างอิงจาก Oricon Chart) และมากกว่า 664,117 แผ่นในสัปดาห์แรกอ้างอิงจาก Billboard
 26 เมษายน - ซิงเกิ้ลที่สอง "I" วางจำหน่ายครบหนึ่งสัปดาห์ ถูกบันทึกว่ายอดขายทะลุ 500,000 แผ่นติดต่อกันสองซิงเกิ้ล
 18 พฤษภาคม - ดิจิตอลซิงเกิลเพลงแรก "Yummy!!" ถูกเผยแพร่สู่สาธารณะ อนึ่ง เป็นเพลงประกอบโฆษณาซอสสปาร์เก็ตตี้ S&B Food
 24 สิงหาคม - ซิงเกิ้ลที่สาม "M" วางจำหน่าย ยอดขายอันดับ 1 Oricon Chart ประจำวัน
 30 สิงหาคม - ซิงเกิ้ลที่สาม "M" ยอดขายประจำสัปดาห์อันดับ 1 ติดต่อกันเป็นชุดที่สามหลังจากซิงเกิ้ลเดบิวต์ และสามารถทำยอดขายเกิน 700,000 แผ่นใน Billboard Chart
 17 ตุลาคม - ดิจิตอลซิงเกิลเพลงที่สอง "HERO" ถูกเผยแพร่สู่สาธารณะ อนึ่ง เป็นเพลงประกอบละครเรื่อง Convenience Store Hero ที่หนึ่งในสมาชิก โอซากิ ทาคุมิ ร่วมแสดง
 23 ตุลาคม - รายการประจำ "INI推しごとです" (INI Oshigoto Desu) ถูกออกอากาศครั้งแรกผ่านสถานีโทรทัศน์ Nihon TV และสามารถรับชมย้อนหลังได้ใน Hulu
 30 พฤษจิกายน - เข้าร่วมงานประกาศรางวัล 2022 Mnet Asian Music Awards ที่โอซากะ ประเทศญี่ปุ่น
 14 ธันวาคม - กำหนดวางจำหน่าย 1st Album "Awakening"
 17 ~ 28 ธันวาคม - คอนเสิร์ตเต็มรูปแบบครั้งแรก "Break The Code" เริ่มตระเวนทัวร์สี่เมืองทั่วประเทศ ประกอบไปด้วย ไอจิ (Aichi Sky EXPO), โตเกียว (Ariake Arena), โอซากะ (Osaka Castle Hall), และฟุกุโอกะ Marine Messe 5th Facility

ปี 2023[แก้ไข] 

 7 ~ 8 มกราคม - รอบเพิ่มเติมของคอนเสิร์ตเต็มรูปแบบครั้งแรก "Break The Code" ที่โตเกียว (นิฮง บุโดกัน)

สมาชิก

ผลงานอื่น ๆ 

 สมาชิก โอซากิ ทาคุมิ รับบทแสดงนำในละคร "Convenience Store Heros" หรือ 『コンビニ ヒーローズ～あなたのSOS、いただきました！！』ละครแนวอบอุ่นหัวใจ สามารถดูได้ทั้งครอบครัว เริ่มออกอากาศ 22 ตุลาคม 2022 ช่อง Kansai TV และ BS Fuji
 สมาชิก คิมุระ มาซายะ, ทาคัตสึกะ ฮิโรมุ, ทาจิมะ โชโกะ, ฟุจิมากิ เคียวสุเกะ และ มัตสึดะ จิน รับบทนักแสดงรับเชิญในฐานะวง CHAYNEY ในละครรักคอมเมดี้สถานีโทรทัศน์ TBS『君の花になる』(I will be your bloom) เริ่มออกอากาศวันที่ 18 ตุลาคม 2022 และออกอากาศใน NETFLIX ทั่วโลกอีกด้วย

อ้างอิง

แหล่งข้อมูลอื่น
 INI เว็บไซต์ทางการ
 
 
 
 
 INI TikTok

กลุ่มดนตรีที่ก่อตั้งในปี พ.ศ. 2564
บอยแบนด์ญี่ปุ่น
กลุ่มดนตรีสัญชาติญี่ปุ่น
กลุ่มไอดอลญี่ปุ่น
ผู้เข้าแข่งขันพรอดิวซ์ 101
พรอดิวซ์ 101